《题斋壁》
明代·陈国是

土壁柴门昼掩关，谈经身住水云间。不矜丽色梅花静，长露天机鸟语閒。

富渚钓丝来野客，灞桥诗兴访他山。春晴病起还杯酒，一醉江风月未阑。

作者简介：陈国是，字伯衡，一字谦光。东莞人。刘鸿渐徒。明神宗万历二十八年（一六〇〇）举人。授陵水教谕，寻迁江西建昌府推官。廉明执法，不惮权贵。量移浙江宁波府通判，不就。归构精舍，深究濂洛关闽之旨。清温汝能《粤东诗海》卷四二有传。